Document ID: 31995R2801

31995R2801
L 291/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2801/95 НА СЪВЕТА
от 29 ноември 1995 година
за изменение на Регламент № 79/65/ЕИО относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че в Регламент № 79/65/ЕИО на Съвета от 15 юни 1965 г. за създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (2) се определя броят на отчетните стопанства за полето на наблюдение за определени държави-членки;
като има предвид, че полето на наблюдение при системата за информация трябва да обхваща всички земеделски стопанства с определен икономически размер, независимо от всякакви други странични дейности, които управителят може да извършва; като има предвид, че това поле трябва периодично да се преразглежда в светлината на новите данни от изследването на структурата на земеделските стопанства;
като има предвид, че отчетните стопанства трябва да бъдат подбрани в съответствие с правилата, определени в рамките на план за подбор, предназначен за получаване на представителна извадка за счетоводна отчетност за полето на наблюдение; като има предвид, че броят на стопанствата, необходими за осигуряване на представителна извадка, трябва да бъде разгледан след анализ на най-новите данни от полето на наблюдение;
като има предвид, че подробните правила за прилагане, и по-специално прагът на икономическия размер и броят на отчетните стопанства за район, се приемат съгласно процедурата на Комитета на Общността; като има предвид, че техническите критерии, като подходяща големина на извадката, трябва да бъдат определени в подробните правила за прилагане; като има предвид, че за да гарантира еднакъв подход, броят на отчетните стопанства трябва да бъде определен по тази процедура за всички държави-членки;
като има предвид, че след присъединяването на Австрия, Финландия и Швеция към Европейския съюз приложението към Регламент № 79/65/ЕИО трябва да бъде допълнено със списък на районите за тези държави-членки,
ПРИЕ НАСТОЯЩИЯ РЕГЛАМЕНТ:
Член 1
1. Член 4 от Регламент № 79/65/ЕИО се заменя със следния текст:
„Член 4
1. Полето на наблюдение, посочено в член 1 параграф 2, буква а), обхваща земеделските стопанства с икономически размер, равен или по-голям от прага, изразен в европейски единици за размер (ЕЕР), както е определено в типологията на Общността.
1.2. За да отговаря на изискванията за отчетно стопанство, земеделското стопанство трябва:
а)
да има икономически размер, равен или по-голям от прага, който се определя в съответствие с параграф 1;
б)
земеделският стопанин трябва да е готов и способен да води сметките на стопанството и да разреши счетоводните данни за неговото стопанство да бъдат предоставени на разположение на Комисията;
в)
да бъде представително, заедно с останалите стопанства, и на нивото на всеки район за полето на наблюдение.
3. Максималният брой на отчетните земеделски стопанства за Общността се определя на 80 000.
4. Подробните правила за прилагането на настоящия член, и по-специално прагът за икономическия размер и броят на отчетните стопанства за един район, се приемат съгласно процедурата, определена в член 19.“
2. Приложението към Регламент № 79/65/ЕИО се допълва с текста на приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 ноември 1995 година

Labels: 18
6